
REPUBLIKA HRVATSKA
KARLOVAČKA ŽUPANIJA						 
GRAD SLUNJ 
     GRADSKO VIJEĆE

KLASA: 013-02/26-01/
URBROJ: 2133-04-03-03/01-26-1
Slunj, ______2026.						NACRT  PRIJEDLOGA



Na temelju članka 95. Zakona o komunalnoj djelatnosti („Narodne novine“ 68/18, 110/18, 32/20 i 145/24) i članka 25. stavka 1. podstavka 18. Statuta Grada Slunja ("Glasnik Karlovačke županije" 20/09, 06/13, 15/13, 03/15 i „Službeni glasnik Grada Slunja“ 01/18, 02/20, 06/20, 03/21 i 05/21-pročišćeni tekst),  Gradsko vijeće Grada Slunja na svojoj __. sjednici održanoj dana _______ 2026. godine, donosi


ODLUKU 
o izmjenama Odluke o komunalnoj naknadi


Članak 1.
U Odluci o komunalnoj naknadi („Službeni glasnik Grada Slunja“  14/18, 8/19, 2/20, 3/20, 5/20 i 13/20) u članku 5. stavku 2. tekst za I ZONU mijenja se i glasi:
„I ZONA: područja naselja Slunj, Rastoke, Gornje Taborište i Donje Taborište, te područje uz državnu cestu br. 1;“

Članak 2.
U članku 14. stavku 1. podstavku 1. iznos „1.000,00 kn“ zamjenjuje se iznosom „132,72 eura“.

Članak 3.

Sve odredbe osnovne Odluke ostaju i dalje na snazi ukoliko nisu izmijenjene ovom Odlukom.

Članak 4.
Ova Odluka stupa na snagu osmi dan od dana objave u „Službenom glasniku Grada Slunja“, a primjenjuje se od 01. siječnja 2027. godine.



	PREDSJEDNIK 
	GRADSKOG VIJEĆA


	Jure Katić





  Obrazloženje Odluke o izmjenama Odluke o komunalnoj naknadi



Predloženom izmjenom Odluke o komunalnoj naknadi redefinira se obuhvat I. zone komunalne naknade za poslovne prostore i građevinsko zemljište koje služi za obavljanje proizvodnih i ostalih uslužnih djelatnosti na način da se,  umjesto odredbe da zona  obuhvaća područje Urbanističkog plana uređenja grada Slunja, određuje da zona obuhvaća područje naselja i to Slunj, Rastoke, Donje i Gornje Taborište. Ova izmjena se predlaže zbog planirane promjene granica Urbanističkog plana uređenja grada Slunja i jednoznačnog određivanja područja zone. Prema dosadašnjoj Odluci o komunalnoj naknadi ovoj zoni pripada i područje uz državnu cestu D1 te ono ovim izmjenama nije mijenjano. 

Obzirom se u dosadašnjoj Odluci o komunalnoj naknadi u članku 14. stavku 1. navodi iznos u kunama (vezano uz oslobođenja od plaćanja komunalne naknade) ovim izmjenama se umjesto dosadašnjih 1.000,00 kuna redefinira iznos na 132,72 eura. 

